હરાજીમાં અમુક વેપારીઓ પેનલ બનાવીને હરાજીમાં નીચા ભાવો પાડી રહ્યા છે તો તેવા વેપારીઓની નોંધ લઈ લાયસન્સ રદ કરવામાં આવે અને જે વેપારીઓ હરાજીમાં જતાં નથી અને કાંટો ચલાવી સીધા માલની ખરીદી કરે છે તેવા વેપારીઓ દ્વારા હરાજી ભાવ કરતાં 50 થી 100 રૂપિયાનો ભાવ ઓછો રાખી ખેડૂતોનું શોષણ કરનારા વેપારીઓના લાયસન્સની તાત્કાલિક ધોરણે તપાસ કરી કાંટા બંધ કરાવવામાં આવે અને કેટલાક કાંટા વાળા એવા છે જે માર્કેટયાર્ડને કમિશન ચૂકવતા નથી,જે એપીએમસીના મેણાંપીપણાં ભ્રષ્ટાચાર થતો દેખાય રહ્યો છે,શાકભાજીની હરાજી થતી હોય ત્યારે એપીએમસીના નિમેલા કર્મચારીઓ હાજર રહેતા નથી,જેના લીધે ખેડૂતોના માલનો ભાવ ઓછો પડે છે,તેમજ એપીએમસીની વ્યવસ્થાપક બોડીને બરખાસ્ત કરવામાં આવે અને જિલ્લા ક્લેક્ટર તરફથી દેખરેખ હેઠળ એક અધિકારીની નિમણૂક કરવાની માંગ સાથે જિલ્લા ક્લેક્ટરને આવેદનપત્ર આપવામાં આવ્યું હતું.